Skynbaar dra die betekenis “na dit skyn, soos dit lyk, oënskynlik”: Hy is skynbaar gelukkig, maar ons weet beter. Alhoewel hy skynbaar so ryk is, moet ons nog vasstel wat die werklikheid is. Skynbaar soet is dikwels bitter (Ges. 43:2). ‘n Skynbare teenspraak, iets wat na ‘n teenspraak lyk, maar dit nie werklik is nie. Die skynbare beweging van die son om die aarde, soos dit vir ons sintuie lyk.
Ek wil so graag my graad 8-dogter help om meer doeltreffend te leer. Dit voel vir my sy sit soveel tyd in en die resultate is net nie so goed soos sy verwag nie. Het jy enige wenke of studietegnieke?
In hierdie metode staan die O vir oorsig, die V vir vrae stel, die L vir lees, die volgende O vir opsom, die K vir kontrole en die H vir hersiening.
In 1665 was Robert Hooke die eerste persoon om die term “sel” te gebruik. Hy het dit gebruik om die struktuur van kurk te beskryf.
Die eerste persoon om selle deur die gebruik van ’n eenvoudige mikroskoop te identifiseer, was Leeuwenhoek, in 1674. Hy het gesien dat selle ’n kern en sekere ander eienskappe het.
Die vermoë om te beweeg wanneer hulle gestimuleer word. Spierselle kan byvoorbeeld baie beweeg. ’n Ander voorbeeld is die haarselle in ons ore.
Lees oorsigtelik oor die gedeelte, wees op die uitkyk vir idees, feite, datums, ensovoorts en begin solank dink aan vrae oor die inhoud van die stuk.
Formuleer nou vrae oor die inhoud. Ek noem ’n paar voorbeelde van vrae en ek sit die antwoorde in hakies by, maar in hierdie stadium is dit voldoende om net eers die moontlike vrae te identifiseer.
Jy het nou die gedeelte oorsigtelik gelees en vrae gestel oor die inhoud. Jou volgende stap is nou om dit aktief te lees. Aktief lees beteken lees met die bedoeling om die kennis te verkry waarmee jy jou vrae wat jy in stap 2 gestel het, te beantwoord. Wees versigtig om nie passief te lees nie; wees betrokke by die inhoud wat jy moet leer. As dit jou help om sleutelwoorde te onderstreep terwyl jy lees, doen dit in potlood. Jy kan ook sleutelwoorde in rympies gebruik, of in ’n storietjie laat ineenskakel sodat jy dit beter onthou.
Jy kan nou opsê of neerskryf wat jy gelees het. Baie leerders hou daarvan om hulle antwoorde op die vrae wat hulle gestel het in stap 2, neer te skryf, maar ander hou weer daarvan om dit op te sê, byvoorbeeld:
Gaan weer deur die werk, gaan deur die vrae wat jy geformuleer het en maak seker jy ken die werk. Neem nou ’n stuk papier en skryf ŉ toets sonder om na die werk te kyk.
Indien jy nog vashaak, herhaal stappe 5 en 6. Jy kan die inligting wat jy vergeet weer aktief gaan lees, en weer neerskryf of opsê. Herhaal tot jy weet jy ken jou werk.
Linda en dogter, ons het nou net ’n kort stukkie leerinhoud behandel, maar langer paragrawe en hoofstukke kan op dieselfde manier geleer word. Baie leerders verkies om lang gedeeltes in hanteerbare stukke op te breek en so te leer. Onthou egter om jou werk op logiese plekke te verdeel deur nie die eenheid van die stuk te verbreek nie. Maak ook seker dat jy jou opskrifte ken EN weet wat die toepaslike inhoud is wat onder die opskrifte val, sodat jy in die toets of eksamen die regte antwoorde op die vrae kan gee.